biswa921/hiwiki-latest-pages-articles-raw huggingface dataset:
खजराना मंदिर

अंगूठाकार|खजराना गणपति मंदिर
खजराना मंदिर इन्दौर का प्रसिद्ध गणेश मंदिर है। यह मंदिर विजय नगर से कुछ दूरी पर खजराना चौक के पास में स्थित है। इस मंदिर का निर्माण अहिल्या बाई होल्कर द्वारा किया गया था। इस मंदिर में मुख्य मूर्ति भगवान गणपति की है, जो केवल सिन्दूर द्वारा निर्मित है। इस मंदिर में गणेश जी के अतिरिक्त माता दुर्गा जी, महाकालेश्वर की भूमिगत शिवलिंग, गंगा जी की मगरमच्छ पर जलधारा मूर्ति, लक्ष्मी जी का मंदिर, साथ ही हनुमान जी की झाँकी मन मुग्ध करने वाली है। यहाँ शनि देव मंदिर एवं साई नाथ का भी भव्य मंदिर विराजमान है, यहाँ इस तरह की अनुभूति होती है ,जैसे सारे देवी, देवता एक स्थान पर उपस्थित हो गये हों। यहाँ आकर समय का आभास ही नही रहता है ।यहाँ की मंदिर व्यवस्था बहुत ही उत्तम कोटि की है। इस मंदिर में 10,000 से लोग हर दिन दर्शन करते है। यहाँ जो भी भक्त अपनी मनोकामना की पूर्ति के लिये गणेश जी के पीठ पर उल्टा स्वास्तिक बनाता है,गणपति जी उसकी मनोकामना पूर्ण करते हैं। मनोकामना पूर्ण होने के पश्चात पुनः सीधा स्वास्तिक बनाते हैं।यहाँ गणेश जी की विशेष आराधना बुध वार ऐवं चतुर्थी को की जाती है,इस दिनों भक्तों की अपार भीड़ दर्शनार्थ जुटते हैं।

 सन्दर्भ 

 बाहरी कड़ियाँ

श्रेणी:मध्य प्रदेश के हिन्दू मंदिर
श्रेणी:गणेश मंदिर
महर्षि दुर्वासा

thumb|महर्षि दुर्वासा और शकुंतला

हिंदू धर्म में, दुर्वासा एक महर्षि थे, जो अत्रि और अनुसूया के पुत्र तथा महर्षि दत्तात्रेय और चंद्रदेव के भाई थे। दुर्वासा भगवान शिव के अवतार थे। दुर्वासा अपने क्रोध के कारण प्रसिद्ध थे। उन्होंने अपने शाप से कई लोगों की जिंदगी तबाह कर दी थी। इसलिए वे जहां कहीं जाते थे, लोग देवता की तरह उनका आदर करते थे। महाकवि कालिदास की महान रचना अभिज्ञान शाकुंतलम में उन्होंने शकुंतला को शाप दिया था कि उसका प्रेमी उसे भूल जाएगा जो सच साबित हुआ।

 अंबरीश से भेंट 

श्रीमद भागवत में अंबरीश के साथ दुर्वासा के झगड़े की कहानी बहुत ही प्रसिद्ध है। अंबरीश भगवान भगवान विष्णु जी का महान भक्त था और सच बोलता था। अंबरीश ने अपने राज्य की सुख, शांति और समृद्धि के लिए पूरी श्रद्धा से एक यज्ञ कराया। एकबार, अंबरीश ने एकादशी का व्रत किया। जिसमें एकादशी को व्रत की शुरूआत होगी और द्वादशी को व्रत तोड़ा जाएगा। व्रत तोड़ने के बाद साधुजनों को भोजन कराना होगा। द्वादशी को जब व्रत तोड़ना का समय करीब आया तो अंबरीश के घर महर्षि दुर्वासा पधारे। अंबरीश ने महर्षि दुर्वासा का सादर स्वागत किया। अंबरीश ने उन्होंने भोजन करने के लिए आग्रह किया। महर्षि दुर्वासा ने अंबरीश का आग्रह स्वीकार कर लिया और कहा कि जब तक वो नदी से स्नान करके नहीं आते तब तक वो व्रत नहीं तोड़ें।
काफी समय बीत गया, लेकिन महर्षि दुर्वासा नहीं आए। अंबरीश को व्रत तोड़ना था। गुरु वरिष्ठ के आग्रह पर अंबरीश ने तुलसी के दल से उपवास तोड़ा और ऋषि की प्रतीक्षा करने लगे। 
महर्षि दुर्वासा को लगा की अंबरीश ने उनके आये बिना व्रत तोड़कर उनका अपमान किया। गुस्साये दुर्वासा ने अपने जटा से एक राक्षस पैदा किया और उसे अंबरीश को मारने को कहा, उसी समय भगवान नारायण के सुदर्शन चक्र ने राक्षस का वध कर दिया और अंबरीश की रक्षा की। इसके बाद सुदर्शन चक्र दुर्वासा का पीछा करने लगा। भय से कातर महर्षि दुर्वासा ने पहले ब्रह्मा जी और फिर शिव जी के पास अपनी रक्षा के लिए गया। दोनों ने दुर्वासा को बचाने में अपनी असमर्थता जताई और कहा कि वो अंबरीश से क्षमा मांगे। महर्षि दुर्वासा ने ऐसा ही किया। अंबरीश ने भगवान विष्णु को याद किया और उनसे दुर्वासा की रक्षा के लिए प्रार्थना की। 
हालांकि शिव पुराण में कहानी थोड़ी भिन्न है। शिव पुराण के अनुसार, अंबरीश ने दुर्वासा को भोजन कराने से पहले व्रत तोडकर महर्षि दुर्वासा का अपमान किया। इसलिए महर्षि दुर्वासा ने अंबरीश को मारने का निर्णय कर लिया। अंबरीश को बचाने के लिए सुदर्शन चक्र उत्पन्न हुआ। लेकिन महर्षि दुर्वासा के रूप में साक्षात शिव को पाकर वह रुक गया। उसी समय आकाशवाणी हुई, नंदी ने कहा, कि अंबरीश की परीक्षा लेने स्वयं शिव आए हैं इसलिए वह उनसे माफी मांग ले। अंबरीश ने ऐसा ही किया और महर्षि दुर्वासा ने उसे आशीर्वाद दिया।
श्रेणी:महाभारत
श्रेणी:ऋषि
तन्त्रिका तन्त्र

thumb|right|मानव का तंत्रिकातंत्र
जिस तन्त्र के द्वारा विभिन्न अंगों का नियंत्रण और अंगों और वातावरण में सामंजस्य स्थापित होता है उसे तन्त्रिका तन्त्र (Nervous System) कहते हैं। तंत्रिकातंत्र में मस्तिष्क, मेरुरज्जु और इनसे निकलनेवाली तंत्रिकाओं की गणना की जाती है। तन्त्रिका कोशिका, तन्त्रिका तन्त्र की रचनात्मक एवं  क्रियात्मक इकाई है। तंत्रिका कोशिका एवं इसकी सहायक अन्य कोशिकाएँ मिलकर तन्त्रिका तन्त्र के कार्यों को सम्पन्न करती हैं। इससे प्राणी को वातावरण में होने वाले परिवर्तनों की जानकारी प्राप्त होती  तथा एककोशिकीय प्राणियों जैसे अमीबा इत्यादि में तन्त्रिका तन्त्र नहीं पाया जाता है। हाइड्रा, प्लेनेरिया, तिलचट्टा आदि बहुकोशिकीय प्राणियों में तन्त्रिका तन्त्र पाया जाता है। मनुष्य में सुविकसित तन्त्रिका तन्त्र पाया जाता है।

 तंत्रिकातंत्र के भाग 
right|thumb|300px|तंत्रिकातंत्र का वर्गीकरण
 स्थिति एवं रचना के आधार पर 
तन्त्रिका तन्त्र के दो मुख्य भाग किये जाते हैं-
1* केन्द्रीय तन्त्रिका तन्त्र (Central nervous system) एवं
a* मस्तिष्क
b* मेरुरज्जु

2* परिधीय तंत्रिका तंत्र (Peripheral nervous system)
a* कपालीय तंत्रिकाएँ (Cranial nerves)
b* मेरुरज्जु की तंत्रिकाएँ (Spinal nerves)

 कार्यात्मक वर्गीकरण 
 कायिक तंत्रिकातंत्र (Somatic nervous system)
 Pyramidal arrangement
 Extrapyramidal system

 आत्मग तंत्रिकातंत्र (The autonomic nervous system)
 अनुकंपी तंत्रिकातंत्र (sympathetic) और
 परानुकंपी तंत्रिकातंत्र (parasympathetic)

मस्तिष्क और मेरूरज्जु, केंद्रीय तंत्रिकातंत्र कहलाते हैं। ये दोनों शरीर के मध्य भाग में स्थित हैं। इनमें वे केंद्र भी स्थित हैं, जहाँ से शरीर के भिन्न भिन्न भागों के संचालन तथा गति करने के लिये आवेग (impulse) जाते हैं तथा वे आवेगी केंद्र भी हैं, जिनमें शरीर के आभ्यंतरंगों तथा अन्य भागों से भी आवेग पहुँचते रहते हैं। दूसरा भाग परिधि तंत्रिकातंत्र (peripheral Nervous System) कहा जाता है। इसमें केवल तंत्रिकाओं का समूह है, जो मेरूरज्जु से निकलकर शरीर के दोनों ओर के अंगों में विस्तृत है। तीसरा आत्मग तंत्रिकातंत्र (Autonomic Nervous System) है, जो मेरूरज्जु के दोनों ओर गंडिकाआं की लंबी श्रंखलाओं के रूप में स्थित है। यहाँ से सूत्र निकलकर शरीर के सब आभ्यंतरांगों में चले जाते हैं और उनके समीप जालिकाएँ (plexus) बनाकर बंगों में फैल जो हैं। यह तंत्र ऐच्छिक नहीं प्रत्युत स्वतंत्र है और शरीर के समस्त मुख्य कार्यो, जैसे रक्तसंचालन, श्वसन, पाचन, मूत्र की उत्पत्ति तथा उत्सर्जन, निस्रावी ग्रंथियों में स्रावों (हॉरमोनों की उत्पत्ति) के निर्माण आदि क संचालन करता है। इसके भी दो भाग हैं, एक अनुकंपी (sympathetic) और दूसरा परानुकंपी (parasympathetic)।

 इन्हें भी देखें 
 तंत्रिकाविकृति विज्ञान
 तन्त्रिका
 जैविक तंत्रिका तंत्र
 कृत्रिम तंत्रिका नेटवर्क

श्रेणी:तंत्रिका तंत्र
आर्योद्देश्यरत्नमाला

आर्योद्देश्यरत्नमाला आर्य समाज के संस्थापक स्वामी दयानंद सरस्वती द्वारा संवत १९२५ (१८७३ ईसवीं) में रचित एक लघु पुस्तिका है।

 सामग्री व प्रारूप 
इस पुस्तक में क्रमवार १०० शब्दों की परिभाषा दी गई है। ईश्वर, धर्म, अधर्म से प्रारंभ कर के उपवेद, वेदांग, उपांग आदि की परिभाषा यहाँ उपलब्ध है। 

अधिकतर परिभाषाएँ इन शब्दों के लोक व्यवहार में प्रयुक्त अर्थों से भिन्न हैं, अर्थात् शाब्दिक अर्थ और भावार्थ के आधार पर परिभाषा व वर्णन किया गया है। 

यह पुस्तक आर्य समाज की स्थापना के २ वर्ष पूर्व लिखी गई थी। स्वामी दयानंद का मानना था कि कई शब्दों और विचारों को सनातन वैदिक धर्म में रूढ अर्थ दे दिए गए हैं जो कि अनुचित हैं।(अंग्रेज़ी) बावा सी सिंह इसी लक्ष्य से इस पुस्तक में यह परिभाषाएँ दी गई हैं।

छपी हुई पुस्तक केवल ८ पृष्ठों की है। भाषा की शैली संस्कृतनिष्ठ हिन्दी है। उस समय हिन्दी में काफ़ी कम पुस्तकें प्रकाशित होती थीं, स्वामी दयानंद हिंदी का प्रयोग प्रकाशन में करने वाले कुछ अग्रणियों में गिने जाते हैं और यह पुस्तक भी इसी का एक उदाहरण है।

 सन्दर्भ 

 बाहरी कड़ियाँ 

 दिल्ली पब्लिक लाइब्रेरी
 विकिस्रोत पर संपूर्ण आर्योद्देश्यरत्नमाला

 इन्हें भी देखें 
 आर्य समाज
 स्वामी दयानंद सरस्वती

श्रेणी:आर्य समाज
श्रेणी:हिन्दू धर्म
श्रेणी:पुस्तकें
रॉयल नेवी

thumb|300px|रॉयल नेवी का ध्वज
रॉयल नेवी यूनाइटेड किंगडम (इंग्लॅण्ड) की नौसेना को कहा जाता है। 

एचएमएस क्वीन एलिजाबेथ को ब्रिटेन का सबसे अत्याधुनिक युद्धपोत कहा गया. आठ साल के निर्माण के फौरन बाद विमानवाही युद्धपोत को नौसेना में शामिल कर लिया गया. समंदर में उसका ट्रायल शुरू हो गया. नौसेना को उम्मीद थी कि सब कुछ ठीक होगा और दो हफ्ते बाद महारानी एलिजाबेथ अपने हाथों से इसका उद्घाटन करेंगी.

लेकिन रंग में भंग हो गया. 3.1 अरब पाउंड वाले युद्धपोत में एक बड़ा छेद मिला है. छेद जहाज को चलाने वाले प्रोपेलर के पास है. सुराख के जरिये युद्धपोत में हर घंटे 200 लीटर पानी भर रहा है. ब्रिटिश नौसेना रॉयल नेवी के प्रवक्ता के मुताबिक, "कॉन्ट्रैक्ट के तहत रिपेयर का काम शुरू हो चुका है."
श्रेणी:इंग्लैंड
श्रेणी:नौसेना
पित्त

right|thumb|300px|लीवर की बायोप्सी करने पर पित्त पीले रंग में दिखायी दे रहा है।
शरीररचना-विज्ञान तथा पाचन के सन्दर्भ में, पित्त (Bile या gall) गहरे हरे या पीले रंग का द्रव है जो पाचन में सहायक होता है। यह कशेरुक प्राणियों के यकृत (लीवर) में बनता है। मानव के शरीर में यकृत द्वारा पित्त का सतत उत्पादन होता रहता है जो पित्ताशय में एकत्र होता रहता है। इसका pH मान 7.7 होता है

इन्हें भी देखें
यकृत
पित्ताशय
पाचन
त्रिदोष -- आयुर्वेद में वात, पित्त और कफ।

श्रेणी:शारीरिक तरल
श्रेणी:पाचन तंत्र
श्रेणी:मानव शरीर
लेख

लेख साहित्य की एक मूलभूत विधा है। जिसमें हम किसी भी विषय को विस्तार से लिखते हैं। इसका आदि अंत और मध्य होता है। अनेक अनुच्छेदों में विषय को विभाजित किया जाता है और विषय से संबंधित जानकारी को रोचक तरीके से समझाने का प्रयत्न किया जाता है। लेख केवल रचनात्मक साहित्य भी हो सकता है और सूचनात्मक साहित्य भी। विज्ञान, तकनीक और कला के विषयों पर भी लेख लिखे जा सकते हैं। ये सूचनात्मक होते हैं अर्थात् इनमें विषयों से संबंधित  विभिन्न प्रकार की तथ्यात्मक एवं सारगर्भित सूचनाएँ होती है। रचनात्मक साहित्य के अंतर्गत अनेक प्रकार के निबंध आते हैं जिनमें मौलिकता, रोचकता, जानकारी और रचनात्मक सौष्ठव का मिलाजुला प्रभाव होता है। ऐसे लेख साहित्य की श्रेणी में आते हैं।

कभी कभी लेख शब्द का प्रयोग किसी दूसरे शब्द के साथ किया जाता है तब इसका अर्थ बदल भी सकता है जैसे "शीर्ष लेख" या "पाद लेख"। इन शब्दों का प्रयोग किसी पन्ने पर ऊपर या नीचे टिप्पणी, पृष्ठ संख्या या अन्य जानकारी लिखने के लिए होता है। सुलेख शब्द का प्रयोग हाथ से लिखे गए सुंदर अक्षरों के लिए होता है। इसी प्रकार आलेख शब्द का प्रयोग पत्र या छोटे लेख के लिए होता है और श्रुतिलेख का प्रयोग सुनकर लिखे गए लेख या इमला के लिए किया जाता है।

इन्हें भी देखे परमाणु
 निबन्ध
रोचक जानकारिया

श्रेणी:साहित्य
छाजन

छाजन त्वचा की एक स्थिति है जिससे सूखी, खुरदरी, अत्यंत खुजलीदार त्वचा के धब्बे पैदा होते हैं। छाजन सामान्यतः अति संवेदनशीलता, अलर्जी से उत्पन्न होता है जिससे कि सूजन पैदा होती है। सूजन से त्वचा में लालीपन, खुजली और खुरदरापन आ जाता है। छाजन से त्वचा में खुजलीदार, सूखे, लाल धब्बे पड़ते हैं। खुजली से गर्मी, तनाव या खरोंच लगने से स्थिति और अधिक बिगड़ जाती है। यह बच्चों और शिशुओं में अधिक पाया जाता है। तथापि अधिक आयु के बच्चों और अधेड़ों में भी छाजन देखा जा सकता है। ये धब्बे अधिकांश घुटनों के पीछे, कोहनी के मोड़ों पर, कलाईयों और गला, कलाईयों और पैरों पर पाए जाते हैं। शिशुओं के गालों पर दोदरों के रूप में आरंभ होते देखे जा सकते हैं। कुछ महीनों के पश्चात दोदरे हाथों और पैरों पर भी उभर आते हैं। छाजन उन लोगों में सामान्यतः अधिक पाया जाता है जिनको अस्थमा या तेज बुखार आ चुका होता है। यह उस व्यक्ति में भी पाया जाता है जिनके परिवार में छाजन परागत ज्वर या अन्य श्वसन अलर्जी का इतिहास होता है। 

इसके अनेक उपादान होते हैं और यह एक व्यक्ति से दूसरे के बीच अलग-अलग हो सकता हैः

 पर्यावरण उपादानों के साथ अनाश्रित खुलापन (साबुन, प्रक्षालक, क्लोरीन तथा अन्य उत्तेजक पदार्थ)
 कुछ खाद्य पदार्थों से लक्षणों की स्थिति बिगड़ सकती है (दूध, अंडे)
 तनाव भी एक उपादान होता है।
 शुष्क जलवायु और सूखी त्वचा से स्थिति बिगड़ सकती है।

 उपादान 
thumb|right|हाथों पर छाजन 
उपर्युक्त अतिशीघ्र प्रेरक उपादानों से बचाव करके इसके बढ़ते लक्षणों को कम किया जा सकता है। परिवार और व्यक्तिगत एलर्जी से संबंधित स्थितियों में शारीरिक परीक्षण विवरण तथा आवश्यक होने पर अन्य जाँच पड़ताल के माध्यम से निदान किया जाता है। कभी-कभी त्वचा का नमूना लेकर जाँच (बायोप्सी) तथा आवश्यक होने पर खून की भी जाँच कराई जा सकती है। 
 संक्रमण
 दाग
 सूजन के बाद हाइपोपिगमेंटेशन

 उपचार 
 लक्षणों को बिगाड़ने वाले उत्तेजकों से बचें
 घावों को कुरेदें नहीं
 अधिक समय तक स्नान न करें और देरी तक स्नानघर में न रहें
 साबुन का प्रयोग कम से कम करें (बबल स्नान न करें)
 सामान्यतः प्रयोग में लायी जाने वाली चिकित्सा औषधि में, सामयिक और मौखिक स्टेरॉयड, जो घाव बह रहे हों या तेज खुजली आती हो, उनके लिए लोशन (व्याइंटनेन्ट) शामिल है, कोल-तार सम्मिश्रण मलहम, मोटे पड़े धब्बों के लिए सूजन और खुजली कम करने तथा सहायक संक्रमण के लिए एंटी बायोटिक का प्रयोग किया जाता है।

टोपीकल स्टेरॉयड मलहम और मौखिक स्टीरोयोड त्वचा या सहायक त्वचा स्थिति में और अधिक चिड़चिड़ाहट बढ़ा सकते हैं। प्रयोग किये जा रहे एंटीबायोटिक के आधार पर कई प्रकार के पश्च प्रभाव हो सकते हैं। एंटीहिस्टामाइन से उनींदापन आता है।

श्रेणी:चर्म रोग
खाज

खाज (स्कैबी) 
खाज (अंग्रेज़ी:scabies) एक प्रकार की खुजली होती है जो सरकोप्टस स्कैबीई नामक खुजली के कीटाणुओं से होते हैं। यह कीटाणु आठ पैर वाले परजीवी होते हैं। यह काफी छोटे होते हैं तथा त्वचा को खोदते रहते हैं जिससे तेज खुजली होती है। रात में यह खुजली और भी बढ़ जाती है। यह कीटाणु नंगे आंख से नहीं देखे जा सकते लेकिन आवर्धक कांच (मैगनिफाइंग ग्लास) या खुर्दबीन (माइक्रोस्कोप) से इन्हें देखा जा सकता है।

 फैलाव 
खाज के कीटाणु बड़े संवेदनशील होते हैं। यह संक्रमित व्यक्ति के शरीर में खराब से खराब परिस्थितियों में २४ से ३६ घंटे तक ही रह सकते हैं। यह कीटाणु व्यक्ति से व्यक्ति में फैलता है तथा यह एक त्वचा से दूसरे की त्वचा के किस्म पर निर्भर करता है। कुत्ते/बिल्लियों से इसके फैलने की आशंका बहुत ही कम है क्योंकि कुत्ते/बिल्लियों को जो संक्रमित करता है वह मनुष्य को संक्रमित करने वाले कीटाणुओं से भिन्न होते हैं।

 लक्षण 
खाज दो अंगुलियों के बीच में किनारे पर, कलाई पर या कोहनी के पीछे, ऊरु मूल (ग्रोइन) तथा घुटनों पर और नितंबों पर छोटे गुमड़ा (बंप) और फफोले लिए हुए होते हैं। खाज के आम लक्षण हैं - खुजली। जैसे- जैसे दिन गुजरते जाते हैं खुजली तेज होती जाती है।
	
 उपचार 
 बिस्तर आदि को गरम पानी से धोएं ताकि कीटाणु साफ हो जाएं।
 सही निदान और उपचार के लिए डॉक्टर से परामर्श करें।
राात को सोने से पहलेे निहाार तेल लगा ले, इससे थोड़ी राहत मिलेगी।

 सन्दर्भ 

बाहरी कड़ियाँ
 खाज (स्कैबी)
 

श्रेणी:चर्मरोग
गोकरुणानिधि

गोकरुणानिधि आर्य समाज के संस्थापक स्वामी दयानंद सरस्वती द्वारा रचित एक लघु पुस्तिका है।

 सामग्री व प्रारूप 
इस पुस्तक में स्वामी दयानंद सरस्वती ने गाय आदि पशुओं की रक्षा और कृषि को प्रोत्साहन देने संबंधी कुछ प्रस्ताव रखे हैं व एक 'गोकृष्यादिरक्षिणी सभा' (गो कृषि आदि रक्षिणी सभा) की घोषणा की है।

पुस्तक को तीन भागों में बाँटा जा सकता है।

 समीक्षा प्रकरणम् गो आदि प्राणियों पर दया क्यों करनी चाहिए और इससे मनुष्य को क्या लाभ है, इसकी समीक्षा प्रथम भाग में है। एक हिंसक व रक्षक के बीच संवाद भी इस भाग में उपलब्ध है।

 नियम प्रकरणम् दूसरे विभाग में गो व कृषि आदि की रक्षा समिति के नियम उल्लिखित हैं।

 उपनियम प्रकरणम् तीसरे विभाग में समिति के नियम व उपसभा के कार्यकलाप आदि हैं, तथा विशेष स्थितियों में सभा को क्या करना चाहिए, यह वर्णित है।

पुस्तक की भाषा संस्कृतनिष्ठ हिन्दी है। इस पुस्तक के समीक्षा प्रकरण में भारत के उस समय के शासकों को प्रति सुशासन करने का आह्वान है। उदाहरण के लिए, राजाओं, सरदारों व धनाढ्य व्यक्तियों से गो रक्षा के लिए शतांश से अधिक आय का योगदान करने को कहा गया है।

एक परिच्छेद में महारानी विक्टोरिया (उस समय की भारत की शासिका) का भी उल्लेख हैगोकरुणानिधि  पृ. १०, कि उन्होंने प्राणियों पर दया करने का विज्ञापन किया है, इस संदर्भ में लेखक का कहना है कि प्राणी की हत्या करना सबसे अधिक निर्दयता है।

पुस्तक में पशुओं के साथ दुर्व्यवहार को देख के करुणा के भाव और सभी संप्रदाय के लोगों को समरूप से इस कार्य में शामिल होने का अनुरोध है।

वनों और पशुओं को न मारकर उन्हें बचा के रखना, ये आज के पर्यावरणवादियों के विचारों से काफ़ी मिलती जुलती विचार धारा है जो इस पुस्तक में उजागर होती है।
माना जाता है कि यह विश्व की पहली ऐसी पुस्तक जिसमें पशुओं को न मारने के अनेक तर्कों सहित पशुओं जैसे गाय, बकरी से प्राप्त दूध की सटीक जानकारी दी गई है। पुस्तक के अनुसार एक गाय अपने जीवन में २५७४० (पच्चीस हजार सात सौ चालीस) मनुष्यों को तृप्त कर सकती है तथा गाय को कुछ मनुष्यों द्वारा मांस के रूप में खाना अत्यंत अस्वाभाविक व निंदनीय है।

लेखक का यह मंतव्य है कि गोमांस छिलके के समान है और दुग्ध सार के समान। अतः मांसाहार से बच के दुग्धपान करना चाहिए और पशुओं की रक्षा करनी चाहिए।(अंग्रेज़ी) दूध - मांसाहार या नहीं 

भारत में गोरक्षा आन्दोलन के प्रारंभिक समय में इस पुस्तक का कई लोगों पर गहरा प्रभाव(अंग्रेज़ी) गोरक्षा, पृष्ठ २ (पीडीएफ़) माना जाता है।

 सन्दर्भ 

 बाहरी कड़ियाँ 

 पशुधन की सुरक्षा
 विकिस्रोत पर संपूर्ण गोकरुणानिधि पुस्तक
 आर्य समाज जामनगर - गोकरुणानिधि छवि प्रारूप में
 (अंग्रेज़ी) गोकरुणानिधि

श्रेणी:आर्य समाज
श्रेणी:हिन्दू धर्म
श्रेणी:पुस्तकें
व्यवहारभानु

व्यवहारभानु आर्य समाज के संस्थापक स्वामी दयानंद सरस्वती द्वारा रचित एक लघु पुस्तिका है। इसका उद्देश्य 'मनुष्यों के व्यवहार में सुधार लाना' है।

 सामग्री व पुस्तक का प्रारूप 
महर्षि ने इस पुस्तक के बारे में स्वय्ं इसकी भूमिका में लिखा है कि-
 मैंने परीक्षा करके निश्चय किया है कि जो धर्मयुक्त व्यवहार में ठीक-ठीक वर्त्तता है उसको सर्वत्र सुखलाभ और जो विपरीत वर्त्तता है वह सदा दुःखी होकर अपनी हानि कर लेता है।  देखिये, जब कोई सभ्य मनुष्य विद्वानों की सभा में वा किसी के पास जाकर अपनी योग्यता के अनुसार नम्रतापूर्वक 'नमस्ते' आदि करके बैठ के दूसरे की बात ध्यान से सुन, उसका सिद्धान्त जान निरभिमानी होकर युक्त प्रत्युत्तर करता है, तब सज्जन लोग प्रसन्न होकर उसका सत्कार और जो अण्डबण्ड बकता है, उसका तिरस्कार करते हैं। 

 जब मनुष्य धार्मिक होता है तब उसका विश्वास और मान्य शत्रु भी करते हैं और जब अधर्मी होता है तब उसका विश्वास और मान्य मित्र भी नहीं करते।  इसमें जो थोड़ी विद्या वाला भी मनुष्य श्रेष्ठ शिक्षा पाकर सुशील होता है उसका कोई भी कार्य्य नहीं बिगड़ता। 

इसलिये मैं मनुष्यों की उत्तम शिक्षा के अर्थ सब वेदादि शास्त्र और सत्याचारी विद्वानों की रीतियुक्त इस 'व्यवहारभानु' ग्रन्थ को बनाकर प्रसिद्ध करता हूं कि जिसको देख लिया, पढ़ पढ़ाकर मनुष्य अपने और अपने अपने संतान तथा विद्यार्थियों का आचार अत्युत्तम करें कि जिससे आप और वे सब दिन सुखी रहें। 

सन्दर्भ

 अन्यत्र पठनीय 
व्यवहारभानु में स्वामी जी ने व्यवहार का वर्णन किया है।

 इन्हें भी देखें
 बाहरी कड़ियाँ 
 व्यवहारभानु डाउनलोड करें।

श्रेणी:आर्य समाज
श्रेणी:हिन्दू धर्म
श्रेणी:पुस्तकें
यास्क

यास्क वैदिक संज्ञाओं के एक प्रसिद्ध व्युत्पतिकार एवं वैयाकरण थे। इन्हें निरुक्तकार कहा गया है। निरुक्त को तीसरा वेदाङ्ग माना जाता है। यास्क ने पहले 'निघण्टु' नामक वैदिक शब्दकोश को तैयार किया। निरुक्त उसी का विशेषण है। निघण्टु और निरुक्त की विषय समानता को देखते हुए सायणाचार्य ने अपने 'ऋग्वेद भाष्य' में निघण्टु को ही निरुक्त माना है। 'व्याकरण शास्त्र' में निरुक्त का बहुत महत्त्व है।यास्क एवं पाणिनि : काल एवं विषयवस्तु

काल
यास्क के काल को लेकर विद्वानों में मतभेद है। कुछ लोग उनका जीवनकाल पाणिनि के पूर्व मानते हैं जबकि कुछ लोग पाणिनि के पश्चात। अतः उनका जीवनकाल ७००ईसापूर्व से लेकर ५०० ईसापूर्व के बीच माना जाता है।

योगदान
यास्क निरुक्त के लेखक हैं , जो शब्द व्युत्पत्ति ,शब्द वर्गीकरण व शब्दार्थ विज्ञान पर एक तकनीकी प्रबन्ध है। यास्क को शाकटायन का उत्तराधिकारी माना जाता है, जो वेदों के व्याख्यानकर्ता थे ; उनका उल्लेख यास्क की रचनाओं में मिलता है।
निरुक्त में यह समझाने का प्रयास किया गया है कि कुछ विशेष शब्दों को उनका अर्थ कैसे मिला विशेषकर वेदों में दिये गये शब्दों को। ये धातुओं , प्रत्ययों व असामान्य शब्द संग्रहों से शब्दों को बनाने के नियम तन्त्र से युक्त है।

वर्णागमो वर्णविपर्ययश्च द्वौ चापरौ वर्णविकारनाशौ |
धातोस्तथार्थतिशयेन योगस्तदुच्यते पञ्चविधं निरुक्तम्॥

निरुक्त के तीन काण्ड हैं- नैघण्टुक, नैगम और दैवत। इसमें परिशिष्ट सहित कुल चौदह अध्याय हैं। यास्क ने शब्दों को धातुज माना है और धातुओं से व्युत्पत्ति करके उनका अर्थ निकाला है। यास्क ने वेद को ब्रह्म कहा है और उसे इतिहास ऋचाओं और गाथाओं का समुच्चय माना है।

शाब्दिक वर्गीकरण व कथन के अंग
यास्क ने शब्दों के चार वर्गों (पदचतुष्टय) का वर्णन किया है:बिमलकृष्ण मतिलाल (1990). The word and the world: India's contribution to the study of language. Delhi; New York: Oxford University Press. ISBN 978-0-19-562515-8. LCCN 91174579. OCLC 25096200. Yaska is dealt with in Chapter 3.

(१) नाम = संज्ञा या मूल रूप।

(२) आख्यात = क्रिया

(३) उपसर्ग

(४) निपात
 
यास्क ने सत्व विद्या से सम्बंधित दो वर्गों को एक किया : 
 क्रिया या कार्य (भावः) ,
 तत्त्व या जीव (सत्वः)। 
इसके बाद सर्वप्रथम इन्होंने क्रिया का वर्णन किया जिसमें भावः ( क्रिया) प्रबल होता है जबकि दूसरी ओर सत्वः (वस्तु) प्रबल होता है।

सन्दर्भ

 इन्हें भी देखें 
 निघण्टु
 व्युत्पत्तिशास्त्र
 ऋग्भाष्य-पदार्थ-कोष
 पाणिनि
 निरुक्त

 बाहरी कड़ियाँ 
 यास्क : नियमित भाषाशास्त्र के प्राचीनतम प्रणेता (भारतीय पक्ष)
 यास्क एवं पाणिनि : काल एवं विषयवस्तु का अन्तराल

श्रेणी:संस्कृत
श्रेणी:वैयाकरण
श्रेणी:संस्कृत विद्वान
जीवित जीवाश्म

thumb|सिलकान्थ मछली
वे जीव जो आज से लाखों वर्ष पहले इस पृथ्वी पर उत्पन्न होकर किसी प्रकार प्राकृतिक परिवर्तनों से अप्रभावित रहकर आज भी पृथ्वी पर पाये जाते हैं, जीवित जीवाश्म कहलाते हैं। जीवित जीवाश्म का पाया जाना यह प्रमाणित करता है कि जैव-विकास हुआ है। जीवित जीवाश्म के उदाहरण के अंतर्गत साइकस तथा मेट्रो सिकोया आते हैं

 सन्दर्भ 

श्रेणी:क्रम-विकास
एसपरजिलस

thumb|प्रयोगशाला में एसपरजिलस कालोनी
एसपरजिलस एक हानिकारक कवक है जो मनुष्य में एसपरजिलोसिस रोग पैदा करता है। इसके अलावा यह कवक चमड़े के सामान, पेन्ट आदि को भी नष्ट करता है। यह शीशे के समान तथा प्रकाशीय उपकरण को भी हानि पहुँचाता है।
इसकी नाइजर जाति से मानव को छाले हो जाते हैं इसकी खोज १७२९ में इटली में हुई। इसकी लगभग २०० प्रजातियाँ है

 सन्दर्भ 

बाहरी कड़ियाँ
फसलों की रक्षक काली सेना (भारतीय पक्ष)

श्रेणी:कवक
पिनोकियो

thumb|मूल चित्र रचना एनरिको मजा़न्ति द्वारा
पिनोकियो (अंग्रेजी:Pinocchio) एक इतालवी काल्पनिक चरित्र है जिसकी रचना 1883 में कार्लो कोल्लोडी ने की थी। यह पहली बार १८८३ में पिनोकियो के कारनामे या द एडवेंचर ऑफ पिनोकियो मे अवतरित हुआ था। कथा के अनुसार इसकी रचना एक काष्ठकार गपीतो ने एक छोटे गांव में चीड़ की लकड़ी से की थी। पर अपनी रचना के पश्चात पिनोकियो एक असली लड़का बनने की सोचने लगा। पिनोकियो जब लड़का बन गया तब, वह जब भी झूठ बोलता था तो उसकी नाक लम्बी होने लगती थी। पिनोकियो का अर्थ तश्कन भाषा में चीड़ का बीज होता है। मानक इतालवी भाषा मे इसे पिनोलो कहा जाता है जो दो शब्दों, पिनो अर्थार्थ चीड़ और ओकियो यानि आँख होता है।

 सारांश 
नाम का एक गरीब आदमीकठपुतली के रूप में जीवन यापन करने के लिए गेप्पेटो खुद को कठपुतली बनाना चाहता है। उसे मंत्रमुग्ध लकड़ी का एक टुकड़ा दिया जाता है, और जैसे ही गेप्पेट्टो कठपुतली को तराशता है, जिसे वह नाम देता हैपिनोचियो , यह बूढ़े आदमी को गाली देना शुरू कर देता है। एक बार इसके पैर बन जाने के बाद, पिनोचियो भाग जाता है, और जब गेपेट्टो कठपुतली को पकड़ लेता है तो उसे गिरफ्तार कर लिया जाता है। पिनोचियो अकेले गेपेट्टो के घर लौटता है, और जबटॉकिंग क्रिकेट उसे डांटता है , पिनोच्चियो क्रिकेट को मार देता है। अपने तरीके से चलते हुए, और सभी सलाह को नजरअंदाज करते हुए, पिनोचियो जल्द ही विभिन्न प्रकार के बुरे पात्रों में फंस जाता है, विशेष रूप से फॉक्स और बिल्ली, जो गेप्पेटो के लिए पिनोचियो को दिए गए पांच सोने के टुकड़े चुराने की योजना बनाते हैं। अंततः, लोमड़ी और बिल्ली, हत्यारों के वेश में, सोने के टुकड़े पाने के लिए पिनोच्चियो को फाँसी दे देते हैं।

हालाँकि, एज़्योर हेयर वाली परी आखिरी क्षण में पिनोचियो को बचा लेती है। जब पिनोच्चियो परी से सोने के टुकड़ों के बारे में झूठ बोलता है, तो उसकी नाक हास्यास्पद रूप से लंबी हो जाती है। बाद में, पिनोच्चियो फिर से लोमड़ी और बिल्ली के चक्कर में पड़ जाता है, जो उसे धोखा देकर उसके सोने के टुकड़े छीन लेते हैं। आख़िरकार, पिनोचियो को परी फिर से मिल जाती है और वह उसके बेटे के रूप में उसके साथ रहने आता है। दो बार वह स्कूल जाना शुरू करता है, और दो बार वह खुद को भटकने देता है, दूसरी बार परिणाम स्वरूप वह गधा बन जाता है। आगे के साहसिक कारनामों के बाद, पिनोचियो को भयानक शार्क ने निगल लिया और पाया कि गेपेट्टो शार्क के पेट में रह रहा है। पिनोचियो अपने पिता को बचाता है और उसके बाद उसकी देखभाल करता है। फिर परी पिनोच्चियो को एक असली लड़के में बदल देती है।

 सन्दर्भ 

श्रेणी:काल्पनिक चरित्र
आईसीसी चैम्पियंस ट्रॉफ़ी 2009

thumb|right|आईसीसी चैम्पियंस ट्रॉफ़ी 2009
आईसीसी चैम्पियंस ट्रॉफ़ी 2009, क्रिकेट की विश्व-स्तरीय प्रतियोगिता है। यह दक्षिण अफ्रीका में 22 सितंबर से 5 अक्टूबर 2009 में आयोजित की जा रही है। यह आईसीसी चैंपीयन्स ट्राफी शृंखला की छठ्वी प्रतीयोगिता है।

 भाग लेने वाली टीमें 

8 टेस्ट-खेलने वाले देश भाग ले रहे हैं।

 
 
 
  
 
 
 

 इन्हें भी देखें 
 आईसीसी चैम्पियंस ट्रॉफ़ी 2006

बाहरी कड़ियाँ

श्रेणी:खेल प्रतियोगिता
श्रेणी:आईसीसी चैंपियन्स ट्रॉफ़ी
नकसीर फूटना

नाक से अचानक रक्त निकलने लगना नासा रक्तस्राव (nosebleed) या 'नकसीर फूटना' कहलाता है। यह रक्त आमाशय में भी जा सकता है जिससे उल्टी जैसा मन हो सकता है या उल्टी भी आ सकती है। कुछ गम्भीर मामलों में दोनों नासाछिद्रों से रक्त निकलता है। 

 नकसीर फूटने के आम कारण 
thumb|हंगरी में नाक पर खून की धड़कने
thumb|नकसीर के लिए एक लड़का
 गरम और सूखा वातावरण
 नाक में चोट लगना
 कठोर गतिविधियां
 उच्च रक्तचाप
 अधिक ऊंचाई पर जाना
 नाक जोर से झाड़ना

 संक्रमण के कारण नकसीर का फूटना 
नकसीर का फूटना संक्रमण के लक्षण भी हो सकता है। इन में यह बीमारियां प्रमुख हैं। 
हे फीवर (पराग कण से होने वाला एलर्जी)
वायरल बुखार
डेंगू
इबोला रक्तस्रावी बुखार
आमवाती बुखार 

 प्राथमिक उपचार 
 बैठ जाएं
 सामने की ओर थोड़ा झुकें ताकि खून आपके गले में न जाए
 नाक पर ठंडा और गीला कपड़ा रखें ताकि रक्त नालिकाओं में संकुचन हो और खून निकलना बंद हो जाए
 यदि केवल एक नथुने से ही खून निकल रहा हो तो नथुने के ऊपरी भाग को दबाकर रखें
 फिर भी यदि खून निकलना बंद नहीं हो रहा हो तो और 10 मिनट तक दबाकर रखें
 यदि चोट की वजह से खून बह रहा हो तो अधिक जोर से न दबाएं
 यदि खून निकलना बंद ही न हो रहा हो या बार बार खून निकल रहा हो तो डॉक्टर को दिखाएं।

 इन्हें भी देखें 
 नाक, कान और गले के रोग

 बाहरी कड़ियाँ 
 नकसीर फूटने पर घरेलु उपाय
 एरोमाथेरैपी से नकसीर का उपचार

श्रेणी:नाक
श्रेणी:नाक के रोग
श्रेणी:लक्षण
श्रेणी:प्राथमिक उपचार
नेत्र शोथ

नेत्र शोथ (अंग्रेज़ी: Conjunctivitis या " या "Madras eye") जिसे 'पिंक आई' या 'कंजंक्टिवाइटिस' भी कहा जाता है; आँख की बाहरी पर्त कंजंक्टिवा और पलक के अंदरूनी सतह के संक्रमण को कहते हैं। साधारण भाषा में इसे "आँख आना" भी कहते हैं। यह प्रायः एलर्जी या संक्रमण (सामान्यतः विषाणु किंतु यदा-कदा जीवाणुलैंग्ले जे.एम एडेनोवायरसेज़ पिडियाट्र संस्करभ २००५;२६:२३८-२४२ से) द्वारा होता है। यह संक्रमण अधिकांशतः मानवों में ही होता है, किंतु कहीं कहीं कुत्तों में भी पाया गया है। कंजंक्टिवाइटिस को बोलचाल की भाषा में आँख आना कहते हैं। इसकी वजह से आँखें लाल, सूजन युक्त, चिपचिपी [कीचड़युक्त] होने के साथ-साथ उसमें बाल जैसी चुभने की समस्याएं हो सकती हैं।

 प्रकारआँख आने पर । पत्रिका.कॉम।
कंजंक्टिवाइटिस आमतौर पर तीन प्रकार की होती है:तड़पाये तरसाये रे.....दिल्ली की गर्मी । नुक्कड़। १९ मई, २००९।
 बैक्टीरियल कंजंक्टिवाइटिस 
दोनों आँखों से बहुत अधिक कीचड़ आना। आँखों से गाढ़ा पदार्थ निकलता रहता है। इसकी वजह से कई बार सोकर उठने पर पलकें एक साथ चिपक जाती हैं। इसमें डॉक्टरी सलाह से एंटीबायोटिक ड्रॉप्स या ऑइंटमेंट का इस्तेमाल करें। ।नवभारत टाइम्स।१२ मई, २०९।
 वायरल कंजंक्टिवाइटिस 
कीचड़युक्त पानी काम आना, एक आँख से पानी आना। आमतौर पर यह इन्फेक्शन पहले एक आँख में होता है, मगर आसानी से दूसरी आँख में भी फैल सकता है।
गुनगुने या फिर नमक मिले पानी अथवा बोरिक एसिड पाउडर से दिन में कई बार आँखों को धोएं। डॉक्टरी सलाह लें।

 एलर्जिक कंजंक्टिवाइटिस 
दोनों आँखों से पानी आना, खुजली होना और लाली आना। यह आमतौर पर दोनों आँखों को प्रभावित करता है।
वायरल कंजंक्टिवाइटिस में बताए उपायों पर अमल करें।

बैक्टीरियल कंजंक्टिवाइटिस: इसमें बाकी लक्षणों के अलावा

 लक्षण 
 आँखों का सफेद भाग लाल हो जाना
 आँखों में खुजली होना
 आँख से पानी जैसा तरल पदार्थ निकलना

 सावधानी 
बैक्टीरियल और वायरल कंजंक्टिवाइटिस बहुत तेजी से फैलने वाला रोग है। यह परिवार और डॉक्टर की क्लिनिक में आए लोगों में बहुत तेजी से फैल सकता है। यदि आप या आपका बच्चा "आई इंफेक्शन" का शिकार हो गया है, तो परिवार के सभी सदस्य साफ सफाई पर खास तवज्जों दें। अच्छी तरह हाथ धोएं, रोगी के टॉवेल, रूमाल का इस्तेमाल न करें और तकिए का कवर रोजाना बदलें। धैर्य रखें, डॉक्टर के बताएं निर्देशों का पालन करें, कुछ दिनों में कंजंक्टिवाइटिस ठीक हो जाती है।
 
वायरल कंजंक्टिवाइटिस का कोई इलाज नहीं किया जाता है क्योंकि आमतौर पर एक हफ्ते में यह अपने आप ठीक हो जाता है। इसमें बोरिक एसिड से आँखों को धोना ठीक रहता है। एलर्जिक कंजंक्टिवाइटिस में नॉन-स्टेरॉयडल एंटी-इन्फ्लेमेट्री मेडिकेशन की जरूरत होती है और बैक्टीरियल कंजंक्टिवाइटिस में बैक्टीरियल आई ड्रॉप इस्तेमाल करने को कहा जाता है। 

 सन्दर्भ 

 बाहरी कड़ियाँ 
आई फ्लू कैसे होता है?

आई फ्लू को ठीक करने के घरेलू उपचार
 कंजंक्टिवाइटिस 
 आँखों की बीमारी - कन्जक्टिवाईटिस 

श्रेणी:संक्रमण
श्रेणी:आँख के रोग
परजीवी कृमि संक्रमण

अंगूठाकार|परजीवी कृमि संक्रमण

परजीवी कृमि संक्रमण को नेमाटोड संक्रमण भी कहते हैं। ये संक्रमण हैलिमिंथियासिस जैसा संक्रमण होता है, जो नेमाटोड फायलम के जीवों द्वारा होता है। नीमाटोड परजीवी होते हैं। परजीवी (पैरासाइट्स) वह कीटाणु है जो व्यक्ति में प्रवेश करके बाहर या भीतर (ऊतकों या इंद्रियों से) जुड़ जाती है और सारे पोषक तत्व को चूस लेती है। कुछ परजीवी अर्थात कृमि अंततः कमजोर पड़कर व्यक्ति में बीमारी फैलाते हैं। कृमि (गोल कृमि) लंबे, आवरणहीन और बिना हड्डी वाले होते हैं। इनके बच्चे अंडे या कृमि कोष से डिंभक (लारवल) (सेता हुआ नया कृमि) के रूप में बढ़ते हुए त्वचा, मांसपेशियां, फेफड़ा या आंत (आंत या पाचन मार्ग) के उस ऊतक (टिशू) में कृमि के रूप बढ़ते जाते हैं जिसे वे संक्रमित करते हैं।

 लक्षण 
 कृमि के लक्षण उसके रहने के स्थान पर निर्भर करते हैं।
 कोई लक्षण नहीं होता है या नगण्य होता है।
 लक्षण एकाएक दिखने लगते हैं या कभी-कभी लक्षण दिखाई देने में 20 वर्षों से ज्यादा का समय लग जाता है।
 एक बार में पूरी तरह निकल जाते हैं या मल में थोड़ा-थोड़ा करके निकलते हैं।
 पाचन मार्ग (पेट, आंत, जठर, वृहदांत्र और मलाशय) आंत की कृमियों से मिलकर पेट दर्द, कमजोरी, डायरिया, भूख न लगना, वजन कम होना, उल्टी, अरक्तता, कुपोषण जैसे विटामिन (बी 12), खनिज (लौह), वसा और प्रोटीन की कमी को जन्म देती है। मलद्वार और योनि के आसपास खुजली, नींद न आना, बिस्तर में पेशाब और पेट दर्द पिनकृमि के संक्रमण के लक्षण हैं।
 त्वचा-उभार, पीव लिए हुए फफोले, चेहरे पर बहुत ज्यादा सूजन, विशेषकर आंखों के आसपास
 एलर्जी संबंधी प्रतिक्रिया-त्वचा लाल हो जाना, त्वचा में खुजली और मलद्वार के चारों ओर खुजली
 जठर फ्लूकः बढ़ी हुई नाजुक जठर, ज्वर, पेट दर्द, डायरिया, त्वचा पीला पड़ना
 लसिका युक्त-सूजे हुए हाथी के पाव जैसे या अंडग्रंथि।

 कारण 
 ऊतक नेमाटोड्स या गोल कृमि
 आंतीय कृमि: अस्करियासिस (गोल कृमि)- असकरियासिस कृमि के मल में इसके अंडे पाए जाते हैं जो प्रदूषित मृदा/सब्जियों के माध्यम से मनुष्य के भीतर अनजाने में ही चला जाता है। ये कृमि मनुष्य के अंतड़ियों में बढ़ते जाते हैं और रक्त के माध्यम से फेफड़ों आदि जैसे शरीर के अन्य भागों में चले जाते हैं। ये 40 से.मी. तक बढ़ सकते हैं।
 टेप कृमि: यह कृमि कई भागों में विभक्त होती है। ये पाचन मार्ग में पहुंचकर व्यक्ति के पोषक तत्व को चूसती है
 फिलारियासिस: विभिन्न समूहों की कृमि जो त्वचा और लसिका ऊतकों में पहुंच जाती है।

 कारक 
 मलीय संदूषित जल
 अस्वास्थ्यकर स्थितियां
 मांस या मछली को कच्चा या अधपका खाना
 पशुओं को अस्वास्थ्यकर वातावरण में पालना
 कीड़ों व चूहों से संदूषण
 रोगी और कमजोर व्यक्ति
 अधिक मच्छरों व मक्खियों का होना
 खेल के मैदान जहां बच्चे मिट्टी के संपर्क में आते हों और वहां कुछ खाते हों।

 उपचार 
इस रोग में रोगी को खाने  हेतु तरल पदार्थ ही दें। इसके अलावा पूरा आराम मिले। परिवार के सभी सदस्यों का परीक्षण और उपचार कराना श्रेष्ठ होगा। उपचार पूरा होने तक अंतःवस्त्र, कपड़े, चादर आदि को गर्म पानी से धोना चाहिये। हाथ धोते रहना, बिना पकाया व कच्चा आहार न लेना, फल व सब्जियों को अच्छी तरह धोना और पानी को उबाल कर पीना चाहिये।

श्रेणी:परजीवी रोग
श्रेणी:पेट के रोग
श्रेणी:त्वचा के रोग
श्रेणी:संक्रमण
ओशनसेट-२

250px|thumb
ओशनसेट-२ भारत का कृत्रिम उपग्रह है। इसका उपयोग संभावित मत्स्य क्षेत्रों का पता लगाने, समुद्र की स्थिति और मौसम की भविष्यवाणी करने तथा जलवायु अध्ययन के लिए किया जाएगा। ओशनसेट-2 हिंद महासागर में होने वाली गतिविधियों पर नजर रखेगा। इसके अलावा यह उपग्रह भारतीय कृषि की जान यानी मानसूनी हवाओं के रुख के बारे में भी बेहतर सूचनाएं मुहैया कराएगा। अपनी कक्षा में विस्तृत पहुंच के बल पर यह उपग्रह समुद्र के समस्त क्षेत्र का दो दिनों में सर्वेक्षण करने में सक्षम होगा। यह उपग्रह को आंध्र प्रदेश के श्रीहरिकोटा प्रक्षेपण केंद्र से पोलर सेटेलाइट लांच व्हीकल पीएसएलवी के जरिए २३ सितंबर को प्रक्षेपित किया गया।

इसरो द्वारा विकसित ओशन कलर मॉनीटर (ओसीएम) और केयू-बैंड पेंसिल बीम स्कैटेरोमीटर के साथ ही सेटेलाइट इटली की अंतरिक्ष एजेंसी द्वारा विकसित रेडियो आक्युलेशन साउंडर फॉर एटमास्फीयरिक स्टडीज (आरओएसए) से युक्त है। स्कैटेरोमीटर 50 गुणा 50 किलोमीटर क्षेत्र में हवाओं की स्थिति और उनकी दिशा की सही जानकारी उपलब्ध कराएगा।

ओशनसेट-2 का जीवनकाल पांच वर्ष निर्धारित किया गया है लेकिन इसका कार्यकाल उसके बाद भी जारी रह सकता है। जैसा कि ओशनसेट-1 के मामले में हुआ, वर्ष 1999 में कक्षा में स्थापित किए जाने के बाद वह अभी तक काम कर रहा है। ओशनसेट-2 को पृथ्वी से 720 किलोमीटर दूर कक्षा में स्थापित किया गया है।

यह भारतीय अंतरिक्ष अनुसंधान केंद्र के द्वारा 23 सितंबर 2009 को छोड़ा गया दूरसंवेदी उपग्रह है। यह ओशनसैट-1 की जगह लेगा। ओशनसैट-2 समुद्र का मिजाज जानने और मौसम की भविष्यवाणी करने में सहायक है। इसकी सबसे बड़ी खासियत यह है कि इसमें लगे उपकरणों की सहायता से समुद के उन इलाकों की निशानदेही की जा सकती है, जहां मछलियां ज्यादा मात्रा में मिलती हैं। इस दृष्टि से यह मछुआरों तथा मछली उद्योग के लिए बहुत उपयोगी है।

 सन्दर्भ 

श्रेणी:भारतीय उपग्रह
साइनोसाइटिस

right|thumb|300px|मस्तिष्क के एमआरआई में वायुविवरशोथ द्रष्टव्य है।
नाक के आसपास चेहरे की हड्डियों के भीतर नम हवा के रिक्त स्थान हैं, जिन्हें 'वायुविवर' या साइनस (sinus) कहते हैं। साइनस पर उसी श्लेष्मा झिल्ली की परत होती है, जैसी कि नाक और मुँह में। जब किसी व्यक्ति को जुकाम तथा एलर्जी हो, तो साइनस ऊतक अधिक श्लेष्म बनाते हैं एवं सूज जाते हैं। साइनस का निकासी तंत्र अवरुद्ध हो जाता है एवं श्लेष्म इस साइनस में फँस सकता है। बैक्टीरिया, कवक एवं वायरस वहाँ विकसित हो सकते हैं तथा वायुविवरशोथआयुर्विज्ञान शब्दावली  (हिन्दी विक्शनरी) या साइनसाइटिस (Sinusitis) का कारण हो सकते हैं।

 कारण 
 साइनस की समस्या साइनसाइटिस के कारण सर्दी-जुकाम, एलर्जी, वायरस, फंगस, बैक्टीरिया, जानवरों के शरीर से निकलने वाली रूसी, प्रदूषित हवा, धुआं व धूल के कारण हो सकती है। इसके अलावा, नाक के छोटे बाल और नाक की हड्डी का नुकीले आकार में बढ़ना भी साइनस की परेशानी की वजह बन सकता है।

 लक्षण 
 साइनसाइटिस बदलती उम्र के लोगों में विभिन्न लक्षण पैदा कर सकता है।
 बच्चों को आमतौर से जुकाम जैसे लक्षण होते हैं जिसमें भरी हुई या बहती नाक तथा मामूली बुखार सहित लक्षण शामिल हैं। जब बच्चे को सर्दी के लक्षणों की शुरुआत के करीब तीसरे या चौथे दिन के बाद बुखार होता है, तो यह साइनसाइटिस या कुछ अन्य प्रकार के संक्रमण जैसे ब्रोंकाइटिस, न्यूमोनिया, या एक कान के संक्रमण का संकेत हो सकता हैं।
 वयस्कों में साइनसाइटिस के अधिकतर लक्षण दिन के समय सूखी खाँसी होना जो सर्दी के लक्षणों, बुखार, खराब पेट, दांत दर्द, कान में दर्द, या चेहरे के ढीलेपन के पहले 7 दिनों के बाद भी कम नहीं होते। अन्य देखें गये लक्षण है पेट की गड़बड़ी, मतली, सिर दर्द एवं आंखों के पीछे दर्द होना।

 प्रबंधन 
 साइनसाइटिस आम बात है तथा इसका आसानी से इलाज किया जा सकता है। जब बच्चे को सर्दी हो तथा लक्षण 10 दिनों के बाद भी मौजूद हो या यदि बच्चे को 7 दिनों तक सर्दी के लक्षण के बाद बुखार हो, तो बच्चे को उपचार के लिए चिकित्सक के पास ले जाएं।
अपने वातावरण को साफ रखें तथा जिनसे आपको साइनसाइटिस होता हो, उन परिस्थितियों/ एलर्जी के कारकों से बचने की कोशिश करें।

 इलाज 
 साइनसाइटिस के इलाज साइनसाइटिस का इलाज के लिए कई सारी दवाए हैं, जिसे डॉक्टर की सलाह पर दिया जा सकता है। नीचे हम उन उपचारों का जिक्र कर रहे हैं- 

एनाल्जेसिया - साइनस की वजह से होने वाले तेज दर्द से राहत पाने के लिए इस प्रकार की दवाई दे सकते हैं।

सर्दी खांसी की दवा - साइनस के इलाज के लिए सूडोफेड्रीन दिया जा सकता है, लेकिन जिन्हें उच्च रक्तचाप की समस्या होती है, उन्हें यह दवा देने में सावधानी बरती जाती है। इसके अलावा, जाइलोमेटाजोलाइन का भी इस्तेमाल किया जा सकता है।

इंट्रानासल कॉर्टिकॉस्टिरॉइड्स - यह एक स्प्रे होता है, जो नाक में डाला जाता है। इससे क्रॉनिक, एक्यूट और रिकरंट साइनस का इलाज किया जा सकता है।

एंटीबायोटिक्स - इस तरह की दवाइयों का उपयोग बैक्टीरिया की वजह से हुए साइनस के लिए किया जाता है।

सर्जरी -  अगर ऊपर बताई गई किसी भी दवा से साइनस की समस्या ठीक नहीं होती है, तो अंतिम विकल्प सर्जरी हो सकता है।

 बचाव 
कुछ बातों का ध्यान रखकर साइन से बचाव किया जा सकता है, जैसे - चेहरे को साफ और नम कपड़े से पोंछते रहें, बलगम को पतला करने के लिए तरल पदार्थ का सेवन करते रहें, रोजाना 2 से 4 बार भाप लें, नसल स्लाइन से नाक में स्प्रे करते रहें व ह्यूमिडिफायर का उपयोग करें  ।

सन्दर्भ

इन्हें भी देखें
कोटर या साइनस

 बाहरी कड़ियाँ 
 साइनसाइटिस (भारत विकास प्रवेशद्वार)
 धूल और एलर्जी से होने वाली एक बीमारी : साइनसाइटिस

श्रेणी:नाक के रोग
श्रेणी:सामान्य अभ्यास
श्रेणी:सिरदर्द
श्रेणी:संक्रमण
पैप्टिक अल्सर

thumb|200px|गैस्ट्रेक्टोमी प्रक्रिया द्वारा एक गैस्ट्रिक अल्सर का चित्र

गैस्ट्रिक अल्सर पाचन तंत्र के अस्तर पर घावों को कहा जाता है। ये अम्ल (एसिड) की अधिकता के कारण आमाशय या आंत में होने वाले घाव के कारण होते हैं। अल्सर अधिकतर ड्यूडेनम (आंत का पहला भाग) में होता है। दूसरा सबसे आम भाग पेट है (आमाशय अल्सर)। पैप्टिक अल्सर के कई कारण हो सकते हैं:
 जीवाणु का एक प्रकार हेलिकोबैक्‍टर पाइलोरी कई अल्सरों का कारण है।
 अम्‍ल तथा पेट द्वारा बनाये गये अन्य रस पाचन पथ के अस्तर को जलाकर अल्सर होने में योगदान कर सकते हैं। यह तब होता है जब शरीर बहुत ज्यादा अम्ल बनाता है या पाचन पथ का अस्तर किसी वज़ह से क्षतिग्रस्त हो जाए।
 व्यक्ति में शारीरिक या भावनात्मक तनाव पहले से ही उपस्थित अल्सर को बढ़ा सकते हैं।
 अल्सर कुछ दवाओं के निरंतर प्रयोग, जैसे दर्द निवारक दवाओं के कारण भी हो सकता है।

 संभावित लक्षण 
 जब आप खाते या पीते हैं तो बेहतर महसूस करते है तथा फिर 1 या 2 घंटे बाद स्थिति बदतर (ड्यूडेनल अल्सर) हो जाती है
 जब आप खाते या पीते हैं तो अच्छा महसूस नहीं करते (पेट का अल्सर)
 पेट दर्द जो रात में होता है
 पेट में भारीपन, फूला हुआ, जलन या हल्का दर्द महसूस हो
 वमन
 अनपेक्षित रूप से वजन का घटना

 प्रबंधन 
 धूम्रपान न करें
 प्रदाहनाशी दवाओं से बचें जब तक एक चिकित्सक द्वारा न दी जाए
 कैफीन तथा शराब से बचें
 मसालेदार भोजन से बचें यदि वे जलन पैदा करते हैं।

 चेतावनी लक्षण 
 रक्त वमन हो या घंटों या दिनों पहले खाये भोजन का वमन करें या हमेशा मतली हो या लगातार वमन हो।
 असामान्य रूप से कमजोरी या चक्कर महसूस हो।
 मल में रक्त हो (रक्त आपके मल को काला या राल की तरह बना सकता हैं।)
 अचानक तेज दर्द हो, दवाई लेने पर भी दर्द दूर नहीं होता हो और दर्द पीठ तक पहुंचे।
 वजन लगातार घट रहा हो

 सन्दर्भ 

 बाहरी कड़ियाँ 
 डीप गैस्ट्रिक अल्सर की एंडोस्कोपी का वीडियो
 पेप्टिक अल्सर क्या है और इससे कैसे बचा जाए?। याहू जागरण पर

श्रेणी:आंत के रोग
श्रेणी:अल्सर
श्रेणी:पाचन तंत्र
श्रेणी:गैस्ट्रोएन्टरोलॉजी
श्रेणी:पेट दर्द
कुलेश्वर मंदिर,राजिम,रायपुर

thumb|right|200px|छत्तीसगढ़ राज्य के संरक्षित स्मारक कुलेश्वर मंदिर छत्तीसगढ़ राज्य के गरियाबंद जिले में राजिम नगर में स्थित है। यह स्मारक छत्तीसगढ़ राज्य द्वारा संरक्षित है। पुरातत्वीय धार्मिक एवं सांस्कृति महत्व का स्थल राजिम रायपुर से 48 कि॰मी॰ दक्षिण में महानदी के दक्षिण तट पर स्थित है जहां पैरी एवं सोंढूर नदी का महानदी से संगम होता है। इसका प्राचीन नाम 'कमल क्षेत्र' एवं 'पद्मपुर' था। इसे 'छत्तीसगढ़ का प्रयाग' माना जाता है। राजिम कें राजीव लोचन देवालय में विष्णु भगवान की पूजा होती है। राजेश्वर, दानेश्वर एवं रामचन्द्र मंदिर इस समूह के अन्य महत्वपूर्ण मंदिर है। कुलेश्वर शिव मंदिर संगम स्थली पर ऊंची जगती पर निर्मित है। नवीं शती ई. में निर्मित यह मंदिर पूर्वाभिमुखी है। इस मंदिर में गर्भगृह, अन्तराल एवं मण्डप है। मण्डप की भित्ति में आठ पंक्तियों का क्षरित-अस्पष्ट प्रस्तर अभिलेख जड़ा हुआ है। यहां क्षेत्रीय कला एवं स्थापत्य से संबंधी दुर्लभ कलात्मक प्रतिमाएं मण्डप में दर्शनीय हैं।
शिव मंदिर,चंदखुरी,रायपुर

thumb|right|200px|छत्तीसगढ़ राज्य के संरक्षित स्मारक शिव मंदिर छत्तीसगढ़ राज्य के रायपुर जिले में राष्ट्रीय राज मार्ग क्रमांक NH-53 नागपुर-सम्बलपुर रोड पर १६ कि॰मी॰ पर स्थित मंदिर हसौद से १२ किलोमीटर दूर चंदखुरी गांव में अवस्थित है। इस मंदिर का निर्माण १०-११ वीं शती ईस्वी में हुआ था किन्तु इस मंदिर का अलंकृत प्रवेशद्वार शायद किसी विनष्ट हुए सोमवंशी मंदिर (काल-८वीं शती ईस्वी) से संग्रहीत कर पुनर्निमित किया गया है। इसकी द्वार शाखाओं पर गंगा एवं यमुना नदियों के देवी रूप का अंकन है। सिरदल पर ललाट बिम्ब में गजलक्ष्मी बैठी हुई हैं जिसके एक ओर बालि-सुग्रीव के मल्लयुध्द एवं मृतबालि का सिर गोद पर रखकर विलाप करती हुई तारा का करूण दृश्य प्रदर्शित है। नागर शैली में निर्मित यह पंचरथ मंदिर है। इसका मण्डप विनष्ट हो चुका है। यह मंदिर परवर्ती काल की स्थापत्य कला का अच्छा उदाहरण है। इसे छत्तीसगढ़ शासन द्वारा संरक्षित स्मारकों की श्रेणी में रखा गया है।
सिद्धेश्वर मंदिर, पलारी, रायपुर

thumb|right|200px|छत्तीसगढ़ राज्य के संरक्षित स्मारक सिद्धेश्वर मंदिर छत्तीसगढ़ राज्य के बलौदाबाजार जिले में रायपुर से बलोदाबाजार रोड पर ७० कि॰मी॰ दूर स्थित नगर पंचायत पलारी में बालसमुंद तालाब के तटबंध पर यह शिव मंदिर स्थित है। इस मंदिर का निर्माण लगभग ७-८वीं शती ईस्वी में हुआ था। ईंट निर्मित यह मंदिर पश्चिमाभिमुखी है। मंदिर की द्वार शाखा पर नदी देवी गंगा एवं यमुना त्रिभंगमुद्रा में प्रदर्शित हुई हैं। द्वार के सिरदल पर त्रिदेवों का अंकन है। प्रवेश द्वार स्थित सिरदल पर शिव विवाह का दृश्य सुन्दर ढंग से उकेरा गया है एवं द्वार शाखा पर अष्ट दिक्पालों का अंकन है। गर्भगृह में सिध्देश्वर नामक शिवलिंग प्रतिष्ठापित है। इस मंदिर का शिखर भाग कीर्तिमुख, गजमुख एवं व्याल की आकृतियों से अलंकृत है जो चैत्य गवाक्ष के भीतर निर्मित हैं। विद्यमान छत्तीसगढ़ के ईंट निर्मित मंदिरों का यह उत्तम नमूना है। यह स्मारक छत्तीसगढ़ राज्य द्वारा संरक्षित है।

यह मंदिर लाल इंटो से बना है। मंदिर के बगल में एक रंग मंच बना है। एवं दुर्गा माता का मंदिर, राधा कृष्ण भगवान का मंदिर, और गुरु घाशी दास जी का भी मंदिर है। मंदिर के पास कार्तिक पूर्णिमा के दिन एक मेला का आयोजन होता है लोग उस दिन सुबह 4 बजे स्नान करने जाते हैं। महाशिवरात्रि के पर्व पर मंदिर को सजा दिया जाता है और मेला होता है। मंदिर के सामने एक तालाब है। ऐसा कहा जाता है की यह तालाब छत्तीसगढ़ का सबसे बड़ा तालाब है। तालाब के बीच में एक टापू है। जिसमे माँ शारदा का मंदिर है। मंदिर के आस पास सुंदर बाग है। बाग में विविध प्रकार के झूले एवम् पेड़ पौधे हैं।
चितावरी देवी मंदिर,धोबनी,रायपुर

thumb|right|200px|छत्तीसगढ़ राज्य के संरक्षित स्मारक चितावरी देवी मंदिर छत्तीसगढ़ राज्य के रायपुर जिले में रायपुर-बिलासपुर रोड पर रायपुर नगर से ५७ कि॰मी॰ दूर स्थित दामाखेड़ा नामक प्रसिद्ध स्थल (जहां पर कबीर पंथी गुरूओं की गद्दी स्थापित है) से २ किलोमीटर की दूरी पर धोबनी नामक गांव में तालाब के किनारे प्रस्तर और ईंट से निर्मित है। ऊंची जगती पर निर्मित यह मंदिर मूलत: शिव मंदिर था जिसके गर्भगृह का परवर्ती मध्यकाल में जीर्णोद्धार किया गया। मंदिर के गर्भगृह में रखी विरुपित प्रतिमा चितावरी देवी के रूप में पूजित है। ईंटनिर्मित ताराकृति वाले मंदिरों का यह सुन्दर उदाहरण है जो ८-९वीं शती ईस्वी में निर्मित है। यह स्मारक छत्तीसगढ़ राज्य द्वारा संरक्षित है।
मावली देवी मंदिर,तरपोंगा,रायपुर

thumb|right|200px|छत्तीसगढ़ राज्य के संरक्षित स्मारक मवाली देवी मंदिर छत्तीसगढ़ राज्य के रायपुर जिले में यह मंदिर रायपुर से ६२ किलोमीटर तथा रायपुर-बिलासपुर रोड पर स्थित विश्रामपुर से ३ कि॰मी॰ की दूरी पर स्थित तरपोंगा ग्राम में शिवनाथ नदी के दक्षिण तट पर स्थित है। वास्तव में यह प्राचीन ध्वस्त मंदिर स्थली है जहां पर ग्रामीणों ने नया मंदिर निर्मित कर दिया है एवं पुरानी द्वार चौखट और कुछ मूर्तियों को मण्डप में दीवारों से जड़ दिया है। वर्तमान में यह मंदिर 'मावली देवी' अथवा 'मावली माता' के मंदिर के नाम से प्रसिद्ध है। महिषासुरमर्दिनी की प्रतिमा यहां मावली माता के रूप में पूजित है। मावली माता का यह स्वरूप छत्तीसगढ़ में अधिक लोकप्रिय है। इस मंदिर की प्राचीन द्वार चौखट अलंकृत है। इसकी बायीं द्वारशाखा पर नदी देवी यमुना एवं दायीं द्वार शाखा पर नदी देवी गंगा खड़ी है। दीवार पर जड़ी हुई प्रतिमाओं में चतुर्भुजी विष्णु, महिषासुर मर्दिनी एवं उमा महेश्वर की प्रतिमायें महत्वपूर्ण है। शिवलिंग, नन्दी प्रतिमाएं, सती स्तंभों एवं योध्दा प्रतिमाओं का यहां पर अच्छा संग्रह देखा जा सकता है। इस मंदिर की द्वार चौखट एवं मंडप की प्रतिमायें ११-१२वीं शती ईस्वी की है किन्तु शेष योद्धा प्रतिमायें एवं अन्य वास्तुखण्ड जो मंदिर की बाह्य भित्ति के सहारे टिकाकर रखे गये हैं, वे १६-१७वीं शती ईस्वी के हैं। पुरातत्वीय दृष्टि से यह संग्रह महत्वपूर्ण है। यह स्मारक छत्तीसगढ़ राज्य द्वारा संरक्षित है।
प्राचीन ईंटों का मंदिर,नवागाँव,रायपुर

thumb|right|200px|छत्तीसगढ़ राज्य के संरक्षित स्मारक प्राचीन ईंटों का मंदिर छत्तीसगढ़ राज्य के रायपुर जिले में नागपुर-संबलपुर राष्ट्रीय मार्ग पर रायपुर से १९ कि॰मी॰ पर स्थित नवागांव में तालाब की मेड़ पर स्थित है। ऊंचे चबूतरे पर विद्यमान इस पूर्वाभिमुखी मंदिर में गर्भगृह, अन्तराल एवं मण्डप तीन अंग हैं। अब इस मंदिर का गर्भगृह रिक्त है। संभवत: यह मंदिर शिव मंदिर था, इस मंदिर के गर्भगृह का शिवलिंग इसके पास ग्रामीणों द्वारा निर्मित नये शिवमंदिर में पूर्व में स्थानांतरित कर दिया गया है। गर्भगृह की प्रस्तर निर्मित द्वार चौखट एवं मण्डप के स्तंभ मंदिर की दीवारों एवं शिखर से अधिक प्राचीन मालूम पड़ते हैं। ऐसा प्रतीत होता है कि इस मंदिर का निर्माण १६-१७ वीं शती ईस्वी में हुआ तथा १२-१३ वीं शती में निर्मित हुए किसी ध्वस्त मंदिर की द्वारचौखट एवं स्तंभ इसमें प्रयुक्त हुए हैं। छत्तीसगढ़ में प्राप्त समकालीन ईंटनिर्मित मंदिर-वास्तु का अच्छा उदाहरण है। यह स्मारक छत्तीसगढ़ राज्य द्वारा संरक्षित है।
प्राचीन शिव मंदिर,डमरू,रायपुर

thumb|right|200px|छत्तीसगढ़ राज्य के संरक्षित स्मारक प्राचीन शिव मंदिर छत्तीसगढ़ राज्य के रायपुर जिले में डमरू नगर में स्थित है। यह स्मारक छत्तीसगढ़ राज्य द्वारा संरक्षित है।
फणिकेश्वर महादेव मंदिर,फिंगेश्वर,रायपुर

thumb|right|200px|छत्तीसगढ़ राज्य के संरक्षित स्मारक फणिकेश्वर महादेव मंदिर छत्तीसगढ़ राज्य के रायपुर जिले में फिंगेश्वर नगर में स्थित है। यह स्मारक छत्तीसगढ़ राज्य द्वारा संरक्षित है।
दयानंद पांडे

दयानंद पांडे उर्फ़ सुधाकर धर द्विवेदी उर्फ़ स्वामी अमृतानंद देव तीर्थ मूल रूप से वाराणसी के रहने वाले हैं। ये 2003 से श्री शारदा सर्वज्ञ पीठम, कश्मीर के पीठाधीश्वर के रूप में प्रतिष्ठित हैं।इन्हें महाराष्ट्र के मालेगाँव में आतंकवादी गतिविधियों के लिए २००८ में हिरासत में लिया गया था।वन इंडिया १३ नवम्बर २००८

 प्रारंभिक जीवन 
सुधाकर धर द्विवेदी मूल रूप से वाराणसी के रहने वाले हैं। इनके पिता उत्तर प्रदेश पुलिस में दरोगा थे और १९९८ के आस पास सेवानिवृत्त हुए थे। काशी विद्वत परिषद व काशी की धर्मप्राण नर नारायण जनता ने २००३ में उन्हें श्री शारदा सर्वज्ञ पीठम, कश्मीर के शंकराचार्य के रूप में प्रतिष्ठित किया।जो कालांतर में शारदा सर्वज्ञ पीठ के पीठाधीश्वर के रूप में लोक प्रतिष्ठित हुए।

 शिक्षा 
एटीएस सूत्रों के अनुसार वे दो एम.ए. कर चुके हैं। राष्ट्रीय सुरक्षा अकादमी में भी ये पढ़ चुके हैं।

 कार्यकलाप 
अल्प समय के लिए वे वायु सेना में कमिशंड अधिकारी रह चुके हैं। २००३ में वे जम्मू में शारदा सर्वज्ञ पीठ के पीठेश्वर बने।

 मालेगांव धमाके 
२९ सितंबर २००८ को हुए मालेगांव धमाकों के आरोपी लेफ़्टिनेंट कर्नल श्रीकांत पुराहित ने नारको परीक्षण के दौरान दयानंद पांडे को धमाकों के पीछे का हाथ बताया है।हिंदुस्तान समाचार पत्र

 इन्हें भी देखें 
 भारत मे आतंकवाद इतिहास

 सन्दर्भ
शिव मंदिर,गिरौद,रायपुर

thumb|right|200px|छत्तीसगढ़ राज्य के संरक्षित स्मारक शिव मंदिर छत्तीसगढ़ राज्य के रायपुर जिले में गिरौद नगर में स्थित है। यह स्मारक छत्तीसगढ़ राज्य द्वारा संरक्षित है। जो धरसीवां विकास खंड मे आता है यह रायपुर शहर के पास स्थित है जो छत्तीसगढ़ के आदर्श ग्राम मे सम्मिलित है यह ग्राम औद्योगिक नगर मे स्थित है इस ग्राम मे २६ जनवरी को मंडाई मनाया जाता है।
सन्दर्भ

इन्हें भी देखें
आनंद प्रभु कुटी विहार,सिरपुर,महासमुंद

thumb|right|200px|छत्तीसगढ़ राज्य के संरक्षित स्मारक  आनंद प्रभु कुटी विहार छत्तीसगढ़ राज्य के महासमुंद जिले में सिरपुर नगर में स्थित है। यह स्मारक छत्तीसगढ़ राज्य द्वारा संरक्षित है।
स्वस्तिक विहार,सिरपुर,महासमुंद

thumb|right|200px|छत्तीसगढ़ राज्य के संरक्षित स्मारक  स्वस्तिक विहार छत्तीसगढ़ राज्य के महासमुंद जिले में सिरपुर नगर में स्थित है। यह स्मारक छत्तीसगढ़ राज्य द्वारा संरक्षित है।
जगन्नाथ मंदिर,खल्लारी,महासमुंद

thumb|right|200px|छत्तीसगढ़ राज्य के संरक्षित स्मारक  जगन्नाथ मंदिर छत्तीसगढ़ राज्य के महासमुंद जिले में खल्लारी नगर में स्थित है। यह स्मारक छत्तीसगढ़ राज्य द्वारा संरक्षित है।
कर्णेश्वर महादेव मंदिर,सिहवा,धमतरी

thumb|कर्णेश्वर महादेव मंदिर
thumb|right|200px|छत्तीसगढ़ राज्य के संरक्षित स्मारक
 कर्णेश्वर महादेव मंदिर छत्तीसगढ़ राज्य के धमतरी जिले में सिहावा नगर में स्थित है। यह स्मारक छत्तीसगढ़ राज्य द्वारा संरक्षित है।
भोरमदेव मंदिर,छपरी,कबीरधाम

thumb|right|200px|छत्तीसगढ़ राज्य के संरक्षित स्मारक  भोरमदेव मंदिर छत्तीसगढ़ राज्य के कबीरधाम जिले में छपरी नगर में स्थित है। यह स्मारक छत्तीसगढ़ राज्य द्वारा संरक्षित है।
छेरकी महल,चौरा,कबीरधाम

thumb|right|200px|छत्तीसगढ़ राज्य के संरक्षित स्मारक  छेरकी महल  छत्तीसगढ़ राज्य के कबीरधाम जिले में चौरा नगर में स्थित है। यह स्मारक छत्तीसगढ़ राज्य द्वारा संरक्षित है।
मण्डवा महल,छपरी,कबीरधाम

thumb|right|200px|छत्तीसगढ़ राज्य के संरक्षित स्मारक  मण्डवा महल  छत्तीसगढ़ राज्य के कबीरधाम जिले में छपरी नगर में स्थित है। यह स्मारक छत्तीसगढ़ राज्य द्वारा संरक्षित है।
शिव मंदिर, घटियारी,बिरखा,राजनांदगाँव

thumb|right|200px|छत्तीसगढ़ राज्य के संरक्षित स्मारक  शिव मंदिर, घटियारी छत्तीसगढ़ राज्य के राजनांदगाँव जिले में बिरखा नगर में स्थित है। यह स्मारक छत्तीसगढ़ राज्य द्वारा संरक्षित है।
बजरंगबली मंदिर,सहसपुर,दुर्ग

thumb|right|200px|छत्तीसगढ़ राज्य के संरक्षित स्मारक  बजरंगली मंदिर छत्तीसगढ़ राज्य के दुर्ग जिले में सहसपुर नगर में स्थित है। यह स्मारक छत्तीसगढ़ राज्य द्वारा संरक्षित है।
शिव मंदिर,सहसपुर,दुर्ग

thumb|right|200px|छत्तीसगढ़ राज्य के संरक्षित स्मारक  शिव मंदिर छत्तीसगढ़ राज्य के दुर्ग जिले में सहसपुर नगर में स्थित है। यह स्मारक छत्तीसगढ़ राज्य द्वारा संरक्षित है।
नागदेव मंदिर,नगपुरा,दुर्ग

thumb|right|200px|छत्तीसगढ़ राज्य के संरक्षित स्मारक  नागदेव मंदिर छत्तीसगढ़ राज्य के दुर्ग जिले में नगपुरा नगर में स्थित है। यह स्मारक छत्तीसगढ़ राज्य द्वारा संरक्षित है।
शिव मंदिर,नगपुरा,दुर्ग

thumb|right|200px|छत्तीसगढ़ राज्य के संरक्षित स्मारक  शिव मंदिर छत्तीसगढ़ राज्य के दुर्ग जिले में नगपुरा नगर में स्थित है। यह स्मारक छत्तीसगढ़ राज्य द्वारा संरक्षित है।
बहादुर क्लारिन की माची,चिरचारी,दुर्ग

thumb|right|200px|छत्तीसगढ़ राज्य के संरक्षित स्मारक  बहादुर क्लारिन की माची छत्तीसगढ़ राज्य के बालोद जिले से 26 किलोमीटर दूर चिरचारी गाँव में स्थित है। यह स्मारक छत्तीसगढ़ राज्य द्वारा संरक्षित है।
विष्णु मंदिर, बानवरद, दुर्ग

thumb|right|200px|छत्तीसगढ़ राज्य के संरक्षित स्मारक  विष्णु मंदिर छत्तीसगढ़ राज्य के दुर्ग जिले में नंदिनी नगर अहिवारा के समीप बानवरद  नगर में स्थित है। यह स्मारक छत्तीसगढ़ राज्य द्वारा संरक्षित है।

अनुमान है कि इस मंदिर का निर्माण वाकाटक वंश या गुप्त वंश के राजाओ द्वारा कराया गया था
चूँकि यहाँ के कुंड से इन दोनों काल की मुद्राएँ प्राप्त हुई है
यहाँ के कुंड मे रोम के सिक्कों की भी प्राप्ति हुई है 
इससे अनुमान लगाया जाता है कि छत्तीसगढ़ से रोम तक व्यापार होता था 

विशेष:- यह देश का एकमात्र ऎसा मंदिर है जहा गौ हत्या का पाप लगने पर कुंड मे स्नान कर के पाप का प्रायश्‍चित किया जाता है

मंदिर का चित्र यहाँ देखे
महापाषाणीय स्मारक,करकाभाट,दुर्ग

thumb|right|200px|छत्तीसगढ़ राज्य के संरक्षित स्मारक  महापाषाणीय स्मारक छत्तीसगढ़ राज्य के बालोद जिले में करकाभाट नगर में स्थित है। यह स्मारक छत्तीसगढ़ राज्य द्वारा संरक्षित है।
महापाषाणीय स्मारक,करहीभदर,दुर्ग

thumb|right|200px|छत्तीसगढ़ राज्य के संरक्षित स्मारक  महापाषाणीय स्मारक छत्तीसगढ़ राज्य के बालोद जिले में करहीभदर नगर में स्थित है। यह स्मारक छत्तीसगढ़ राज्य द्वारा संरक्षित है।
महापाषाणीय स्थल,धनोरा,दुर्ग

thumb|right|200px|छत्तीसगढ़ राज्य के संरक्षित स्मारक  महापाषाणीय स्थल छत्तीसगढ़ राज्य के दुर्ग जिले में करकाभाट नगर में स्थित है। यह स्मारक छत्तीसगढ़ राज्य द्वारा संरक्षित है।
महापाषाणीय स्मारक,कुलिया,दुर्ग

thumb|right|200px|छत्तीसगढ़ राज्य के संरक्षित स्मारक  महापाषाणीय स्मारक छत्तीसगढ़ राज्य के बालोद जिले में कुलिया गाँव में स्थित है। यह स्मारक छत्तीसगढ़ राज्य द्वारा संरक्षित है।
महापाषाणीय स्मारक,भुजगहन,दुर्ग

thumb|right|200px|छत्तीसगढ़ राज्य के संरक्षित स्मारक  महापाषाणीय स्मारक छत्तीसगढ़ राज्य के दुर्ग जिले में भुजगहन नगर में स्थित है। यह स्मारक छत्तीसगढ़ राज्य द्वारा संरक्षित है।